দিয়াফ্রা সাখো
দিয়াফ্রা সাখো (জন্ম: ২৪ ডিসেম্বর ১৯৮৯) হলেন সেনেগালের একজন পেশাদার ফুটবলার, যিনি ফরাসি ক্লাব রেনে এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি ফরাসি নিম্নস্তরের বিভাগের ক্লাব, মেসের হয়ে খেলার মাধ্যমে তার পেশাদার ক্যারিয়ার শুরু করেন। অতঃপর ২০১৪ সালে, তিনি প্রিমিয়ার লিগ ক্লাব ওয়েস্ট হ্যাম ইউনাইটেডে যোগদান করেন। ২০১৪ সালের মে মাস হতে, তিনি সেনেগাল জাতীয় দলের হয়ে নিয়মিত খেলেন। ২০১৮ সালের ২৯শে জানুয়ারি তারিখে, অঘোষিত মূল্যে ফরাসি ক্লাব রেনে-এ যোগদান করেন।